Uudeksi osavaltiopääministeriksi valittu Thomas Kemmerich sai onnittelut AfD:n Björn Höckeltä (oikealla).

Uudeksi osavaltiopääministeriksi valittu Thomas Kemmerich sai onnittelut AfD:n Björn Höckeltä (oikealla). Bodo Schackow / EPA

Tähän asti Saksan puolueet eivät ole suostuneet minkäänlaiseen yhteistyöhön AfD:n kanssa.

Saksassa osavaltion pääministeri on ensimmäistä kertaa valittu äärioikeistolaisen Vaihtoehto Saksalle -puolueen AfD:n tuella.

Entisen Itä-Saksan alueella sijaitsevan pienen Thüringenin osavaltion pääministeriksi valittiin keskiviikkona Vapaan demokraattipuolueen FDP:n Thomas Kemmerich, joka voitti parlamentin äänestyksessä niukasti vasemmistopuolue Linken ehdokkaan Bodo Ramelowin.

Kemmerichia tuki salaisessa äänestyksessä AfD:n ja FDP:n edustajien lisäksi osa kristillisdemokraattien CDU:n parlamentaarikoista.

Äkkiseltään mitättömältä kuulostavaan tapahtumaan reagointiin Saksassa järkyttyneinä. Esimerkiksi liittokansleri Angela Merkel vaati osavaltioon uusia vaaleja, ja hän sai ehdotukselleen tukea eri puolilta puoluekenttää. Myös CDU:n johtaja Annegret Kramp-Karrenbauer haukkui omansa puolueen periaatteiden rikkomisesta.

Tähän asti Saksan puolueet eivät ole suostuneet minkäänlaiseen yhteistyöhön AfD:n kanssa. Myös Kemmerich vakuutti puheessaan osavaltion pääkaupungissa Erfurtissa, ettei osavaltion pääministerinä aio tehdä yhteistyötä äärioikeiston kanssa, mutta oppositio nimitti häntä tekopyhäksi ja huijariksi.

Erfurtissa ja eri puolilla Saksaa järjestettiin lukuisia mielenosoituksia Thüringenin pääministerivalinnan vuoksi. Erfurtissa he huomauttivat kyltissään, että myös natsit saivat vuonna 1930 ensimmäisen ministerinsä osavaltioparlamenttiin Thüringenissä.

Lue myös:

Analyysi: Saksan AfD uusi johtoaan – puolue lisää kannatustaan tähtipuhujiensa avulla

Kirjeenvaihtajan analyysi: Saksassa kysytään, juhliko fasismin polunraivaaja eilen Thüringenin osavaltiovaaleissa

Lähteet: AFP